Don Daniyal Don Biyajid

Don Daniyal bin Don Biyajid atau lebih terkenal sebagai Ustaz Don (lahir 14 November 1984) merupakan seorang penceramah bebas, pengacara televisyen dan pensyarah Malaysia, terkenal dengan rancangan keagamaan beliau yang kebanyakkannya disiarkan di TV AlHijrah dan Astro Oasis.

Kehidupan awal
Beliau dilahirkan pada 14 November 1984 di Bukit Mertajam, Pulau Pinang. Anak kedua dari empat beradik kepada pasangan Che Maryam binti Abdul Kader dan bapa, Don Biyajid bin Mustafa, seorang bekas pembantu makmal veterinar. Ustaz Don mendapat pendidikan awal di Sekolah Kebangsaan Kebun Sireh, Bukit Mertajam dan seterusnya menyambung pelajaran di peringkat menengah di Sekolah Menengah Kebangsaan Agama (SMKA) Nibong Tebal, Pulau Pinang. Beliau ialah seorang yang aktif berpidato di zaman persekolahannya. Beliau merupakan lulusan di Universiti Al Azhar di Kaherah, Mesir.

Kerjaya
Beliau memulakan karier di media dengan mengendalikan program interaktif agama Islam, 30 Minit Ustaz Don di saluran TV AlHijrah (saluran Astro 114) Sebelum ini beliau mengendalikan Program Ihya Ramadan. Penglibatan beliau tidak hanya di TV AlHijrah, beliau turut terlibat di saluran Astro Oasis, RTM dan TV3. Beliau turut aktif di media sosial Facebook Instagram dan TikTok untuk membincangkan perihal agama secara interaktif bersama pengikut beliau.

Kehidupan peribadi
Beliau berkahwin dengan Husna Zahry pada 23 Ogos 2012 dan dikurniakan empat orang anak yang kesemuanya lelaki–Don Mustofa (lahir 2014), Don Ibrohim (lahir 2016) dan Don Sulaiman (lahir 2019) dan Don Yunus (2021).

Beliau sebelum ini menafikan khabar angin mengatakan beliau berkahwin dua atau berpoligami dalam satu temuramah bersama Berita Harian: "Mana ada saya kahwin dua? Kalau betul saya kahwin lagi, saya tak akan sorok. Untuk apa sembunyi kerana lambat-laun pasti orang akan tahu."

Filemografi

Drama

Televisyen
 30 Minit Ustaz Don (TV AlHijrah)
 60 Minit Ustaz Don (TV AlHijrah)
 Tanyalah Ustaz (TV9)
 Mari Mengaji: Back To Basics 2 Musim (Astro Oasis)
 My Generation (Astro Oasis)
 Geng Ngaji 2 Musim (Astro Oasis)
 Salam Baitullah (RTM)
 Demi Pengorbanan (Astro Oasis)
 Hijrah Berselawat (TV AlHijrah)

Bibliografi
 Syariat Itu Mudah, Kahwin Itu Indah
 Solat & Selawat

Rujukan

Pautan luar
 
 
 

Kelahiran 1984
Orang dari Bukit Mertajam
Orang dari Pulau Pinang
Orang hidup
Pendakwah Malaysia
Orang Malaysia berketurunan Melayu
Muslim Malaysia
Selebriti internet Malaysia
Pengacara televisyen Malaysia